钦定古今图书集成/明伦汇编/氏族典/第445卷 > 《廖用贤尚友录》 > 柳敏
## 钦定古今图书集成/明伦汇编/氏族典/第445卷 > 《廖用贤尚友录》 > 柳敏

按《周书柳敏传》，“敏字白泽，河东解县人，晋太常纯之
七世孙也。父懿，汾州刺史。敏起家员外散骑侍郎，累
迁河东郡丞。及文帝克复河东，拜相府参军事，迁礼
部郎中。尉迟迥伐蜀，以为行军司马。益州平，进骠骑
大将军、开府仪同三司，加侍中，迁尚书，赐姓宇文氏。
孝闵帝践阼，除河东郡守。寻征拜礼部，出为郢州刺”
史，甚得物情。武帝平齐，进爵武德郡公。开皇元年卒。